HU Az Európai Unió Hivatalos Lapja C 262/11

A tagállamok által közzétett összefoglaló tájékoztató az EK-szerződés 87. és 88. cikkének a mezőgazdasági termékek előállításával, feldolgozásával és forgalmazásával foglalkozó kis- és középvállalkozásoknak nyújtott állami támogatásokra történő alkalmazásáról szóló, 2003. december 23-i 1/2004/EK bizottsági rendelet alapján nyújtott állami támogatásokról

(2006/C 262/04)

A támogatás száma: XA 57/06

Tagállam: Egyesült Királyság

Régió: Skót-felföld és a skót szigetek (Highlands and Islands of Scotland)

A támogatási program megnevezése: Highlands and Islands Croft Entrant Scheme

Jogalap:

Megnevezése:

„A Skót-felföld és a skót szigetek (Highlands and Islands of Scotland) túlnépesedett körzeteinek (Congested Districts) fejlesztésére rendelkezésre álló összegek felhasználásáról szóló törvény”

Megnevezése:

E törvény szerint „az 1897. évi skót túlnépesedett körzetekről szóló törvény (Congested Districts (Scotland) Act, 1897) által a skót túlnépesedett körzetek biztosaira (Congested Districts (Scotland) Commissioners) ruházott összes hatalom az előbbi feltételek értelmében átszáll a Tanácsra.” Ez a Mezőgazdasági Tanácsra vonatkozik, amelynek helyébe 1929-ben a Skót Mezőgazdasági Minisztérium lépett, ma a Skót Környezetvédelmi és Vidékügyi Minisztérium (Scottish Executive Environment and Rural Affairs Department).

Megnevezése:

E törvény előírja a Scottish Enterprise és a Highlands and Islands Enterprise számára, hogy „Skóciában és másutt egyaránt tegyen meg mindent annak érdekében, hogy megkönnyítse és elősegítse feladatainak ellátását.” A 8. szakasz (1) bekezdésének a)i) pontja tartalmazza a konkrét támogatásokról szóló rendelkezést.

Megnevezése:

E törvény 42. szakaszának (1) bekezdése tartalmazza a rendelkezést, amelynek értelmében „az államtitkár, a Kisbirtokos Bizottsággal (Crofters Commission) való konzultációt követően és a kincstár jóváhagyásával támogatások és kölcsönök megítélését kezdeményezheti a kisbirtokosok részére”

A támogatási program keretében tervezett éves kiadás:

2005-2006: 137 107 GBP

2006-2007: 85 279 GBP

2007-2008: 17 372 GBP

2008-2009: 34 743 GBP

Összesen: 274 500 GBP

A támogatás maximális intenzitása: 35 %, de legfeljebb 3 000 GBP

A végrehajtás időpontja:

A támogatási program időtartama: A program 2006. július 21-én kezdődik. A program 2008. december 31-én fejeződik be, az utolsó kifizetések pedig 2009 március 31-ig megtörténnek. Azonban lehetséges, hogy a támogatási program szabályait az említett időpont előtt módosítani szükséges annak érdekében, hogy tükrözzék az állami támogatásokról szóló európai szabályokban bekövetkezett változásokat

A támogatás célja: A program általános célja, hogy egyes kisbirtokos területeken megállítsa a népességcsökkenést és javítsa a népesség korosztály szerinti összetételét. Ez megfelel a vidékfejlesztési rendeletnek a fiatal gazdálkodók tevékenységének megkezdéséhez nyújtott támogatásáról szóló 7. és 8. cikkében, valamint az 1/2004/EK mentességi rendelet 8. cikkében foglaltaknak.

A célkitűzés az alábbiak szerint érhető el:

megfelelő fiatal kisgazdálkodó-jelöltek toborzása;

a megfelelő fiatal kisgazdálkodó-jelöltek pályakezdésének megkönnyítése;

anyagi támogatás, adminisztratív tanácsadás és orientáció nyújtása a fiatal gazdálkodó-jelöltek számára a gazdálkodó életmód kialakításának elősegítésére

Érintett ágazatok: Mezőgazdaság

A támogatást nyújtó hatóság neve és címe:

Scottish Executive Environment and Rural Affairs Department Land Reform and Rural Policy Division Area 1D Pentland House 47 Robbs Loan Edinburgh EH14 1TY United Kingdom

Internetes cím: Highlands and Islands Croft Entrant Scheme brosúra:

http://www.crofterscommission.org.uk/documents/060607-HighlandsandIslandsCroftEntrantScheme-InformationBooklet2006.pdf

Egyéb információk: A támogathatósággal és a program szabályaival kapcsolatos további és részletesebb információ a fenti internetes címen érhető el.

A Department of Environment, Food and Rural Affairs (az Egyesült Királyság illetékes hatósága) nevében aláírta és keltezte:

Neil Marr

Agricultural State Aid Advisor

Defra

8E 9 Millbank

c/o 17 Smith Square

London

SW1P 3JR

United Kingdom

A támogatás száma: XA 62/06

Tagállam: Egyesült Királyság

A támogatási program megnevezése vagy az egyedi támogatásban részesülő vállalkozás neve: Rural Enterprise Gateway's Collaboration Service

Jogalap: Section 5 of the Regional Development Agencies Act 1998

A támogatási program keretében tervezett éves kiadás, illetve a vállalkozásnak nyújtott egyedi támogatás összege: 2006. június 1-től2007. március 31-ig: 60 000 GBP

A támogatás maximális intenzitása: 100 %

A végrehajtás időpontja:

A támogatási program vagy egyedi támogatás nyújtásának időtartama: A támogatási rendszer az új kérelmek előtt 2007. március 31-én zárul le. A támogatási igények benyújtásának végső határideje: 2007. március 31. Azonban lehetséges, hogy a támogatási program szabályait az említett időpont előtt módosítani szükséges annak érdekében, hogy tükrözzék az állami támogatásokról szóló európai szabályokban bekövetkezett változásokat

A támogatás célja: Ágazati fejlesztés: a program célja, hogy a mezőgazdasági és földműveléssel foglalkozó vállalkozások közötti együttműködést ösztönözze, elősegítse és támogassa.

A támogatható költségek a tanácsadási szolgáltatások költségeit jelentik az 1/2004 rendelet 14. cikkével összhangban

Érintett ágazat(ok): A támogatási rendszer minden mezőgazdasági vállalkozásra alkalmazandó, beleértve a termelés, a feldolgozás és a forgalmazás területét. A támogatási rendszer minden alágazat számára nyitva áll

A támogatást nyújtó hatóság neve és címe: A rendszerért felelős szerv:

South West Regional Development Agency

Sterling House

Dix's Field

Exeter

EX1 1QA

United Kingdom

Internetes cím: A Rural Enterprise Gateway weblap: www.sw-gateway.com; A REG Collaboration Service szövege a következő honlapon érhető el:

http://www.sw-gateway.com/index.html?contact_categories.cfm~mainframe

Válassza ki a „Farming and Food Partnership”-et, majd görgessen a lap aljára és válassza a dokumentum letöltését

Egyéb információ: A rendszer elérhető lesz valamennyi vidéki vállalkozás, nem csak a mezőgazdasági vállalkozások számára. A nem mezőgazdasági vállalkozások számára a támogatás a de minimis támogatásokról szóló 69/2001 bizottsági rendelettel összhangban kerül kifizetésre.

A Department of Environment, Food and Rural Affairs (az Egyesült Királyság illetékes hatósága) nevében aláírta és keltezte:

Neil Marr

Agricultural State Aid Advisor

Defra

8E 9 Millbank

c/o 17 Smith Square

London

SW1P 3JR

United Kingdom

A támogatás száma: XA 63/06

Tagállam: Franciaország

Régió: Midi-Pyrénées — département des Hautes-Pyrénées

Pireneusok Nemzeti Park (peremterületek)

A támogatási program megnevezése: A biodiverzitás, a táj és a hagyományos épületek megőrzésére nyújtott támogatások

Jogalap:

— A Bizottság 1/2004/EK rendelete 4. cikke 3. pontjának d) alpontja és 5. cikke

— loi no 60-708 du 22 juillet 1960 relative à la création des parcs nationaux;

— circulaire DGFAR/SDEA/C2005-5008 du 22 février 2005 du ministère de l'agriculture, de l'alimentation, de la pêche et des affaires rurales;

— circulaire DGFAR/SDEA/C2005-5004 DPEI/SDEA/C2005-4005 du 24 janvier 2005 du ministère de l'agriculture, de l'alimentation, de la pêche et des affaires rurales;

— délibération du conseil d'administration du Parc national des Pyrénées

A támogatási program keretében tervezett éves kiadás: 100 000 EUR

A támogatások maximális intenzitása: A támogatás legmagasabb összege a beruházások esetében gazdaságonként ötéves időszakra 7 500 EUR (hagyományos épületek felújítását magukban foglaló programok esetében az összeg 17 500 EUR).

a gyártási folyamatban szerepet játszó és a természetes kaszálórétek karbantartásához szükséges kisebb hegyi felszerelésekbe való beruházások esetében:

— A támogatás mértéke legfeljebb 60 % (kiegészítve az állami és az uniós finanszírozást – amely 20–35 % közötti, és legfeljebb 16 000 EUR, illetve a Midi-Pyrénées régió támogatásait – amelyek 20–25 % közöttiek, és legfeljebb 16 000 EUR-t tesznek ki).

A támogatások nem teszik lehetővé a termelési kapacitások növelését, de hozzájárulhatnak a takarmányozási önellátáshoz. Használt eszköz nem támogatható.

A hagyományos pajták, az épített és a természeti örökség részét képező, a természetes kaszálórétekhez kapcsolódó és a termelési folyamatban szerepet játszó elemek felújítása esetén:

— A támogatás mértéke a 15 000 EUR-t meghaladó beruházások esetében legfeljebb 75 % (kiegészítve az állami és az uniós finanszírozást – amely 35-50 % közötti, és legfeljebb 35 000 EUR –, illetve a Midi-Pyrénées régió támogatásait – amelyek legfeljebb 7,5 %-ot és legfeljebb 5 250 EUR-t tesznek ki).

— A támogatás mértéke a 15 000 EUR-t meg nem haladó beruházások esetében legfeljebb 75 % (társfinanszírozás nélkül).

Mivel hagyományos épületek felújításáról van szó, a támogatás kiegészíti a nemzeti eszközt, és a hagyományos épületek felújítási előírásaiból adódó többletköltségek ellensúlyozására szolgál.

A támogatások nyújtásának feltétele, hogy a felújítás nem eredményezi a termelési kapacitás növekedését.

A táj jellegzetességeinek rehabilitációs munkájába történő befektetés esetében legfeljebb 75 % (társfinanszírozás nélkül)

A támogatható műveletek jellege:

— Hagyományos épületek felújítása esetén: belső és külső kőművesmunkálatok mészvakolattal, padlózat, ács- és asztalosmunka, palaborítás. A felújítás nem módosíthatja az épület nagyságát és alapterületét.

— Meredek lejtőkhöz vagy nehéz körülményekhez (megközelíthetőség, magasság, parcellaméret) kialakított kis hegyi felszerelések beszerzése esetén: — Szénagyűjtéshez használatos berendezések (önjáró motoros kaszálógépek, automata kaszálógépek, mély alvázas szállítóeszközhöz kialakított rakodógépek); — Vontató- és szállító berendezések (mély alvázas szállítóeszközök, lánctalpas szállítóeszközök, több funkciós és eszközszállító mély alvázas hegyi traktorok, a már működő traktorok borulást gátló biztonsági szerkezetei); — Bozótirtó berendezések, bármely felületen alkalmazható szárzúzógépek; — Mozgó vagy felszerelhető berendezés istállótrágya szórására (trágyaszórók, trágyainjektáló berendezések, rendforgató trágyakomposztáláshoz, trágyaszóró- és vákumtankok, hígtrágyatartály).

— A táj rehabilitációs munkái esetén: alacsony falak, vízelvezető árkok, sövények… (az agrár-környezetvédelmi intézkedésekből nem finanszírozott munkálatok)

A támogathatóság feltételei: Mivel kiegészítő támogatásokról van szó, a kedvezményezetteknek tiszteletben kell tartaniuk a Mezőgazdasági, Élelmiszerügyi, Halászati és Vidékügyi Minisztérium 2005. február 22-i DGFAR/SDEA/C2005-5008 és a 2005. január 24-i DGFAR/SDEA/C2005-5004 és DPEI/SDEA/C2005-4005 körleveleit.

Ugyanakkor elnyerhető egy, a termelési képesség és a természetes rétek értékének fenntartását célzó támogatás is a mezőgazdasági termelő kérésére és a természetes kaszálórétek felmérése, illetve a fenntartható fejlődést szem előtt tartó projekt alapján, melynek biztosítania kell:

a projekt környezetvédelmi jellegét;

a termelési kapacitás növekedésének elkerülését.

A Pireneusok Nemzeti Park állandó bizottsága szigorúbb feltételeket szabhat.

A támogatások ellenőrzését és igazgatását a Hautes-Pyrénées Megye Mezőgazdasági és Erdészeti Igazgatósága biztosítja

Az alkalmazás időpontja: Az Európai Bizottság átvételi elismervényének kézhezvételétől

A támogatási program időtartama: 2006. december 31-ig.

A támogatási rendszert 2010-ben (a PNP parkrendezési programjának vége) a Pireneusok Nemzeti Park igazgatósági tanácsának éves költségvetési szavazásától függően megújítják

A támogatás célkitűzése: Az eszköz célja, hogy bizonyos hagyományos technikákon alapuló mezőgazdasági üzemekbe való beruházás támogatása révén hozzájáruljon a különleges hegyvidéki és a kapcsolódó természeti biodiverzitás fenntartásának megőrzéséhez. A hegyvidéki mezőgazdaság állattenyésztésen nyugvó sokszínű mezőgazdaság. Szinte kizárólag a természetes vegetációból származó takarmányforrásokra támaszkodik. Mellesleg a legeltető állattartásra épülő gazdálkodás sok esetben kapcsolódik a hegyvidéki területek különleges biodiverzitásának fenntartásához, nevezetesen azáltal, hogy az állatlegeltetés jelentős hatással van a talajok megújulására, és különféle növény- és állatfajok számára alkalmas élőhelyet tart fenn. Tekintettel hagyományos tájértékükre, használati értékükre, európai, nemzeti és regionális szintű jelentőségükre, a legelőterületek értékes környezetet jelentenek. Ezért a legeltetés és a mezőgazdasági tevékenység fontos szerepet játszik a biodiverzitás forrását jelentő természetes élőhelyek fenntartásában.

Ezzel szemben a legeltetés megszűnése a vegetáció „záródását” és elszegényedését, hosszú távon tehát a biodiverzitás csökkenését vonja maga után.

A hegyvidéki biodiverzitás jelentős örökséget jelent az elszigetelt területekre jellemző számos állat- és növényfaj jelenléte miatt. A hegyvidéki területek – és különösen a Pireneusok – a szigetekhez és a sivatagokhoz hasonlóan jelentős endemizmussal jellemezhető földrajzi területek. A hegyvidéki területeken élő fajok száma nagy mértékben függ e hegyvidékeknek a szomszédos fennsíkokra és dombokra való nyitottságától.

A támogatás mindenekelőtt azon kisebb üzemeket célozza, amelyek termelési rendszerének alapját a jelentős mértékű és nem gépesíthető kétkezi munkát igénylő természetes legelők jelentik. Semmiképp nem célozza a termelési kapacitás növelését. A támogatásnak – a termelékenység fenntartását elősegítő beruházások előnyben részesítésével, és az állattenyésztéshez kapcsolódó természetes infrastruktúrák takarmánytermelési képessége megőrzésének lehetővé tételével – hozzá kell járulnia a hegyvidéki mezőgazdaság fenntartásához

Érintett ágazat(ok): A Pireneusok Nemzeti Park területének (középső és szélső területek) összes gazdasága.

Felelős hatóság neve és címe:

Monsieur Rouchdy KBAIER, Directeur Parc National des Pyrénées 59, route de Pau F-65000 Tarbes

Honlap: http://www.parc-pyrenees.com/francais/documentation/exemptionpdf/exemption.pdf

A támogatás száma: XA 64/06

Tagállam: Szlovák Köztársaság

Régió: Nyugat-Szlovákia

A támogatási program megnevezése vagy az egyedi támogatásban részesülő vállalkozás neve:

Poľnohospodárske družstvo Veľké Zálužie Hlavná 1 SK-951 35 Veľké Zálužie

Jogalap:

— Ustanovenie § 240 ods. 3 a § 241 ods. 3 v spojení s ustanovením § 277a zákona č. 461/2003 Z. z. o sociálnom poistení v znení zákona č. 721/2004 Z. z.

— Ustanovenie § 5 ods. 2 písm. b) zákona 231/1999 Z. z. o štátnej pomoci

— Metodické usmernenie Sociálnej poisťovne č. 30/2005

— Nariadenie Komisie (ES) č. 1/2004, čl. 4, ods. 3, písm. c)

A támogatási program keretében tervezett éves kiadás, illetve a vállalkozásnak nyújtott egyedi támogatás teljes összege: 3 226 779 SKK azaz 84 311,742 EUR (a 2006. június 23-i árfolyam szerint)

Maximális támogatási intenzitás: 40 %

A végrehajtás időpontja: 2006

A támogatási program vagy egyedi támogatás nyújtásának időtartama: 2006. július

A támogatás célja: KKV – mezőgazdaság

Érintett ágazat: Mezőgazdaság

A támogatást nyújtó hatóság neve és címe:

Sociálna poisťovňa pobočka Nitra Slančíkovej 3 SK-950 43 Nitra

Internetcím: www.socpoist.sk

A támogatás száma: XA 65/06

Tagállam: Lengyelország

Régió: Województwo śląskie (Sziléziai Vajdaság)

A támogatási program megnevezése vagy az egyedi támogatásban részesülő vállalkozás neve: Rolnicza Spółdzielnia Produkcyjna „Przełom”

Jogalap: Ustawa dnia 27 kwietnia 2001 r. Prawo ochrony środowiska (Dz.U. nr 62, poz. 627, z późniejszymi zmianami) — art. 405, art. 406 pkt 4 i 7a, art. 409

A támogatási program keretében tervezett éves kiadás, illetve a vállalkozásnak nyújtott egyedi támogatás összege: A támogatást 1 835 976 PLN értékű kedvezményes kölcsön formájában nyújtják. A kölcsön kifizetésére 2006. szeptember 30-ig kerül sor. A visszafizetés 2008 januárjától 2018 októberéig zajlik. A támogatás bruttó összege 262 534,36 PLN

A támogatás maximális intenzitása: A bruttó támogatási intenzitás 11,97 %

A végrehajtás időpontja: A kérdéses egyedi támogatásról szóló információk Bizottság általi kézhezvételének – bejelentés és azonosító szám formájában történő – igazolását, valamint a támogatásnak az Európai Unió Hivatalos Lapjában való közzétételét követően

A támogatási program vagy egyedi támogatás nyújtásának időtartama: A becsült időtartam: 2006 júniusától 2018 októberéig

A támogatás célja: A bujakówi Przełom Mezőgazdasági Termelőszövetkezet számára egy mechanikai, vegyi és biológiai szennyvízkezelő állomás létesítése, amelynek célja, hogy a kezelt szennyvízre vonatkozó referenciaértékek elérésével fenntartsa és javítsa a környezetvédelmi normákat.

A bujakówi Przełom Mezőgazdasági Termelőszövetkezetben keletkezett szennyvizet jelenleg egy több mint húsz éves állomás kezeli. A beruházásra azért van szükség, mert az alkalmazott technológia nem képes biztosítani a hatályban lévő rendeletben előírt, a kezelt szennyvízre vonatkozó értékeket (a környezetvédelmi miniszter 2004. július 8-i rendelete a vízbe vagy talajba történő szennyvízkibocsátás feltételeiről és a vízi környezetre különösen káros anyagokról). 2006. január 30-án a Sziléziai Vajdaság katowicei környezetvédelmi felügyelője 54 128,7 PLN összegű büntetést szabott ki a Przełom Mezőgazdasági Termelőszövetkezetre, mivel az a vízügyi törvény alapján kiadott engedélyben rögzített feltételeket megsértve szennyvizet bocsátott a talajba.

A szennyvízgyűjtésről szóló szerződés szerint a jelenlegi szennyvízkezelő állomás a ROLNIK Sp. z o.o. vállalatban zajló gyümölcs- és zöldségfeldolgozásból származó szennyvizet is kezeli.

A tervek szerint egy mechanikai-vegyi szennyvízkezelő állomást létesítenének (elsődleges kezelés), amelyhez egy biológiai egység is tartozna (SBR reaktorokat alkalmazó másodlagos kezelés). A kezelt szennyvíz egy nyílt vízátvezető csatornán a Jasienica vízfolyásába kerül.

A támogatást az 1/2004/EK rendelet 4. cikke alapján nyújtják a Przełom Mezőgazdasági Termelőszövetkezet szennyvízkezelő állomásának modernizációjába történő beruházáshoz. A támogatható költségek magukban foglalják a szennyvízkezelő állomás építésével kapcsolatos beruházási költségeket

Érintett ágazat(ok): A támogatást az élelmiszeripari ágazatban tevékenykedő vállalat számára nyújtják (gabonatermesztés, sertésnevelés és sertések vágása, húsipari termékek és pácolt húsáruk előállítása)

A támogatást nyújtó hatóság neve és címe: A támogatást a Wojewódzki Fundusz Ochrony Środowiska i Gospodarki Wodnej w Katowicach elnevezésű környezetvédelmi és vízgazdálkodási alapból nyújtják; ul. Plebiscytowa 19, 40-035 Katowice

Internetes cím: www.wfosigw.katowice.pl

Egyéb információ: A bruttó támogatás összegét (a bruttó támogatási intenzitást) az EK-Szerződés 87. és 88. cikkének a mezőgazdasági termékek előállításával, feldolgozásával és forgalmazásával foglalkozó kis- és középvállalkozásoknak nyújtott állami támogatásokra történő alkalmazásáról szóló 1/2004/EK rendelet 2. cikkének (5) bekezdésében szereplő meghatározással összhangban állapították meg. A projekt támogatható költségeinek százalékában kifejezett támogatási összegről van szó.

A kedvezményes kölcsönből eredő bruttó támogatástartalom összegét a különböző formában nyújtott állami támogatások értéke kiszámításának módszeréről szóló, 2004. augusztus 11-i lengyel minisztertanácsi rendeletnek (Rozporządzeniem Rady Ministrów z dnia 11 sierpnia 2004 r. w sprawie szczegółowego sposobu obliczania wartości pomocy publicznej udzielanej w różnych formach) megfelelően számítják ki (Lengyel Hivatalos Lap 194. sz., 1983. cikk). A bruttó támogatástartalom 262 534,36 PLN.

A támogatható költségek összege: 2 192 867 PLN

A bruttó támogatás összege = 262 534,36/2 192 867 PLN = 11,97 %.

A bruttó támogatás összegét és a bruttó támogatási intenzitást azon feltételezés alapján számították ki, amely szerint a kölcsönt a következő részletekben fizetik ki:

A támogatás száma: XA 66/06

Tagállam: Franciaország

A támogatási rendszer megnevezése: A bizonyos időjárási jelenségek okozta károkra, de legalább az aszály-, a jég- és a fagykárra, valamint az árvíz vagy a víztöbblet okozta károkra együttesen kötött biztosítások díj- és járulékbefizetéseihez nyújtott támogatás

Jogalap:

— Az 1/2004/EK bizottsági rendelet 11. cikke

— Loi 64.706 du 10 juillet 1964

— Article L 361-8 du livre III (nouveau) du code rural

— Article L 122.7 du code des assurances

— Décret no 2006-370 fixant les modalités d'application de l'article L.361-8 du livre II (nouveau) du code rural en vue de favoriser le développement de l'assurance contre certains risques agricoles

A támogatási rendszer keretében tervezett éves kiadások: 30 millió EUR a nemzeti agrárkárenyhítő garanciaalapból (Fonds national de garantie des calamités agricoles – FNGCA)

A támogatások maximális intenzitása: A támogatható biztosítási fedezethez kapcsolódó, az ügyfélnek kiszámlázott adók és járulékok nélkül értendő díj vagy járulék 35 %-a. A biztosítási fedezetnek az a része támogatható, amely terménybiztosításnál 25 %-os, hozambiztosításnál 20 %-os önrész kikötésének felel meg. A támogatás mértéke 5 százalékponttal magasabb az öt évnél nem régebben gazdálkodó fiatal termelők esetében

A végrehajtás időpontja: 2006

A támogatási rendszer időtartama: egy év

A támogatás célkitűzése: Előmozdítani az egyszerre több mezőgazdasági kockázatra kötött biztosítások elterjedését. A támogatott biztosítási díjak azonosak a Bizottság 1/2004/EK rendeletének 11. cikkében említettekkel

Érintett ágazat(ok): A gyümölcs, zöldség, szőlő, gabonafélék, olajos magvak vagy fehérjenövények elsődleges termelését végző gazdaságok

A felelős hatóság neve és címe:

Ministère de l'agriculture et de la pêche Direction des affaires financières et de la logistique Bureau du crédit et de l'assurance 78, rue de Varenne F-75700 Paris

Honlap: www.agriculture.gouv.fr

A „ressources” (erőforrások) kiválasztása után a „recherche” (keresés) rovatba írja a „calamités” (elemi csapások) kifejezést

A támogatás száma: XA 67/06

Tagállam: Franciaország

Térség: Département de Loire-Atlantique

A támogatási rendszer megnevezése: Támogatás a fenntartható fejlődéssel összefüggő, megoldásra váró kérdéseket (1) megvitató gazdacsoportok szervezéséhez

Jogalap:

— Az 1/2004/EK bizottsági rendelet 14. cikke

— Articles L 1511-2 et L 1511-5 du code général des collectivités territoriales

— Délibération du Conseil général de Loire-Atlantique du 19 juin 2006

A támogatási rendszer keretében tervezett éves kiadások: 150 000 EUR

A támogatások maximális intenzitása:

— A szervezéshez adott támogatást a szervezéssel foglalkozó szervezet (mezőgazdasági kamara, mezőgazdasági termelőeszköz-használati szövetkezetek szövetsége vagy egyesület) kapja. A támogatás, amelynek összege 18–24 hónapra csoportonként legfeljebb 10 000 EUR, a foglalkozási napok számával arányosan jár.

— Elszámolhatók az utazáshoz, kiszálláshoz, szaktanácsadáshoz és megvalósíthatósági tanulmányhoz, irat- vagy szoftverbeszerzéshez, illetőleg a csoport foglalkozásain részt vevő termelők helyettesítéséhez kapcsolódó azon költségek, amelyekről elismert szolgáltató ad számlát. A támogatás mértéke 80 %, felső összeghatára 18–24 hónapra csoportonként 8 500 EUR. A jogosultak a 20 %-os önköltséget időarányosan beszámítható részvétellel is leróhatják. Ezt a támogatást vagy a csoport kapja, ha szervezetként (egyesületként vagy szövetkezetként) megalakult, vagy a foglalkozásokat szervező és a költségeket saját nevében álló szervezet (mezőgazdasági kamara). A fellépésnek tehát az összes költségét a csoport vagy a szervezet állja

A végrehajtás időpontja:

A támogatási rendszer időtartama: egyéves időtartam, amely az intézkedés további fejlődéséről és esetleges felszámolásáról való döntést megalapozó éves értékelés alapján megújítható

A támogatás célkitűzése: A fenntartható fejlődés logikáját követő, közösségi szemléletű projektek előmozdítása. Első megközelítésben (2006/2007) hét csoport 85 termelője fog részt venni az eljárásban. Az említett csoportok eredményeiről közlemények fognak beszámolni, népszerűsítve a fenntartható fejlődésnek e közösségi szerveződésekben megnyilvánuló értékeit

Érintett ágazat(ok): A mezőgazdasági termelés összes ágazata

A felelős hatóság neve és címe:

Monsieur le Président du Conseil général de Loire-Atlantique 3 quai Ceineray BP 94109 F-44041 Nantes Cedex 1

Honlap: www.cg44.fr

A támogatás száma: XA 68/06

Tagállam: Egyesült Királyság

Régió: Kent Downs Area of Outstanding Natural Beauty (Kent Downs kiemelkedő természeti szépségű terület)

A támogatási program megnevezése vagy az egyedi támogatásban részesülő vállalkozás neve: The Kent Downs Rural Advice Service

Jogalap: Sections 84 and 85 of The Countryside and Rights of Way Act 2000

A támogatási program keretében tervezett éves kiadás, illetve a vállalkozásnak nyújtott egyedi támogatás teljes összege: 2006. augusztus 1. – 2007. március 31.: 12 000 GBP

A támogatás maximális intenzitása: 100 %

A végrehajtás időpontja:

A támogatási program vagy egyedi támogatás nyújtásának időtartama: A támogatási programhoz 2007. március 31-ig lehet új kérelmeket benyújtani. A támogatásokat 2007. június 30-ig fizetik

A támogatás célja: Ágazati fejlesztés

A támogatás célja a megfelelő időben történő tanácsadás, amely pénzügyileg eredményes, környezetvédelmi szempontból biztonságos, és a tervezés szempontjából elfogadható diverzifikációs intézkedésekhez vezet. A támogatás az 1/2004/EK rendelet 14. cikke alapján kerül végrehajtásra. A tanácsadási költségek támogathatók

Érintett ágazat(ok): Gazdálkodók és földhöz kapcsolódó vidéki vállalkozások alatt a következő területeken tevékenykedőket kell érteni: vegyes kultúrák, szántóföldi zöldség, salátakultúrák, dísznövények (beleértve a faiskolákat, virágokat és virághagymákat), fűmag és gyep, marha-, juh- és sertéshús, tejtermékek, baromfi és tojás, a mezőgazdasági üzemben idegenforgalmi szolgáltatás nyújtása béristálló és lovarda, valamint látogatókat vonzó egyéb tevékenység a gazdaságban

A támogatást nyújtó hatóság neve és címe:

Kent County Council Invicta House County Hall Maidstone Kent ME 14 1XX United Kingdom

A támogatási programot működtető szervezet:

The Kent Downs Rural Advice Service (KDAS) Kent Downs Unit West Barn Penstock Hall Farm Canterbury Road East Brabourne Ashford Kent TN25 5LL United Kingdom

Internetes cím: http://www.kentdowns.org.uk/Rural%20Advice.htm

A lap aljára görgetve kattintson a jobb oldalon található Defra State Aid linkre!

Egyéb információ: A rendszer valamennyi, földdel kapcsolatos tevékenységet végző számára elérhető lesz, nem csak a mezőgazdasági gazdák számára. A nem mezőgazdasági tevékenységek számára a támogatás a de minimis támogatásról szóló 69/2001 bizottsági – vagy bármely annak helyébe lépő – rendelettel összhangban kerül kifizetésre. A támogatás elérhető lesz a mezőgazdasági tevékenységről nem mezőgazdasági tevékenységekre történő diverzifikáció esetében is.

A kedvezményezettek nem választhatják meg a szolgáltatót. A szolgáltató a Kent Downs Rural Advice Service (KDAS) lesz, amelynek tanácsadóit pályázat útján választják ki.

Az aktuális XA 43/2005 számú támogatás (Kent Downs Rural Advice Services program) 2006. július 31-én lejárt. A jelen intézkedés a programot 2006. augusztus 1-től2007. március 31-ig meghosszabbítja, és egyúttal további 12 000 GBP összeggel növeli a költségvetést. Más változás nincsen, a program minden egyéb részletét tekintve változatlan marad.

A Department of Environment, Food and Rural Affairs (az Egyesült Királyság illetékes hatósága) nevében aláírta és keltezte:

Neil Marr

Agricultural State Aid Advisor

Defra

8E 9 Millbank

c/o 17 Smith Square

London

SW1P 3JR

United Kingdom

A támogatás száma: XA 70/06

Tagállam: Olaszország

Régió: Veneto Tartomány

A támogatási program megnevezése vagy az egyedi támogatásban részesülő vállalkozás neve: Éves képzési terv a 2006–2007-es tanévre az elsődleges ágazatban Veneto tartományi közgyűlésének 2006. július 4-i 2113. sz. határozata alapján

Jogalap: L. 845/1978 „Legge quadro in materia di formazione professionale”

L.R. n. 10 del 30.1.1990„Ordinamento del sistema della formazione professionale e organizzazione delle politiche regionali del lavoro”

A támogatási program keretében tervezett éves kiadás, illetve valamely vállalkozásnak nyújtott egyedi támogatás összege: Veneto tartomány közgyűlésének 2006. július 4-i 2113. sz. határozata alapján a 72040 sz. költségvetési tétel alatt a regionális alapokból a 2006-os regionális költségvetés terhére 2 000 000 EUR kifizethető.

Az említett intézkedés értelmében a munkahelyi képzés a mezőgazdasági alkalmazottak vonatkozásában támogatásra jogosult

Maximális támogatási intenzitás: Az 1/2004/EK rendelet 14. cikke (c) bekezdésének 3. pontja értelmében a támogatás nem haladhatja meg a 100 000 EUR kedvezményezettenként három éves időszakra vonatkozóan, vagy a támogatásra jogosult költségek 50 %-át (aszerint, hogy melyik a kedvezőbb)

Végrehajtás időpontja: A támogatás kifizetésére a regionális önkormányzat határozatának engedélyezése, illetve annak a Veneto Tartomány Hivatalos Közlönyében történő közzététele után kerül sor

A támogatási program vagy egyedi támogatás nyújtásának időtartama: A támogatási program a költségekről szóló végső kimutatás ellenőrzése után szűnik meg, legkésőbb 2009. június 30-ig

A támogatás célja: Veneto tartomány évente forrásokat irányoz elő folyamatos szakképzések megvalósítására mezőgazdasági vállalkozók, kisegítő munkások, technikai asszisztensek és egyéb hivatások támogatására azzal a céllal, hogy:

elősegítse a vállalkozói kultúra terjedését;

növelje a mezőgazdaságban dolgozók szakmai képzettségét;

elősegítse az ismeretek bővülését a technológiai innováció területén.

A 2113/2006 sz. tartományi közgyűlési határozat hivatkozik az 1/2004/EK rendelet 14. cikkére. A támogatási rendszer által támogatható kiadások elsősorban azok, amelyek a képzési programok szervezéséhez kapcsolódnak

Érintett gazdasági ágazat: A támogatási rendszer a szakképzési szolgáltatás nyújtásának körében azokra a személyekre alkalmazandó, akik az 53/2003. sz. törvény alapján eleget tesznek az oktatásra és szakképzésre vonatkozó feltételeknek

A támogatást nyújtó hatóság neve és címe:

Regione Veneto Segreteria Attività Produttive, Istruzione e Formazione Direzione Regionale Formazione Via G. allegri, n. 29 I-30174 Mestre — Venezia

Honlap: www.regione.veneto.it/servizi alla persona/formazione e lavoro/formazione continua e permanente

Egyéb információk: további információk: Direzione Regionale Formazione

Tel.: 0039412795030 – 5029

Fax: 0039412795085

A támogatás száma: XA 71/06

Tagállam: Lengyelország

Régió: Województwo Śląskie

A támogatási program megnevezése vagy az egyedi támogatásban részesülő vállalkozás neve:

Zakłady Mięsne „Aleksandria” — Dariusz Moczarski Aleksandria, ul. Gościnna 6 PL-42-274 Konopiska

Jogalap: Ustawa z dnia 27 kwietnia 2001 r. Prawo ochrony środowiska (Dz.U. nr 62, poz. 627, z późniejszymi zmianami) — art. 405, art. 406, pkt 7, 7a, art. 409 pkt 4 oraz art. 411 pkt 3

A támogatási program keretében tervezett éves kiadás, illetve a vállalkozásnak nyújtott egyedi támogatás összege: A támogatást a 2000-ben, (a környezetvédelmi törvény alapján) az Aleksandria húsfeldolgozó üzem szennyvíztisztító berendezésének felújítására nyújtott kedvezményes hitel visszafizetésének részleges elengedése formájában nyújtják.

A bruttó támogatási intenzitás (bruttó támogatási egyenérték) 102 840 PLN felel meg

A támogatás maximális intenzitása: Bruttó támogatási intenzitás: 50 %

A végrehajtás időpontja: Azt követően, hogy az Európai Bizottság megküldte az egyéni támogatásra vonatkozó azonosítási számot, másrészt az Európai Unió Hivatalos Lapjában közzétette az összefoglaló táblázatot

A támogatási program vagy egyedi támogatás nyújtásának időtartama: 2006. augusztusától 2006. októberéig

A támogatás célja: A támogatást a „hűtőgépek által termelt hő újrafelhasználása útján nyert melegvíz előállítására és a visszatérő konténerek tisztítását végző üzem víz és vegyi anyagok felhasználásának csökkentésére” nyújtják. A tervezett beruházás részeként olyan melegvíz ellátó berendezést hoznak létre, amely képes lesz a hús hűtésére jelenleg használt berendezések által termelt hőt visszanyerni; a berendezés hőcserélőkből, melegvíztartályból és melegvíz konténerből, cirkuláló szivattyúból és egyéb, a feladat elvégzéséhez szükséges felszerelésekből áll; a visszatérő konténerek tisztítására szolgáló üzemet is létrehozzák, ahol a mosószer adagolása és a mosás automatikus úton történik.

A projekt megvalósítása a környezetvédelemre is kedvező hatással lesz, mivel lehetővé teszi a hő visszanyerését és csökkenti a tisztításnál felszabaduló por és gáz mennyiségét az alábbi mértékben: por: 0,0102 Mg/a, SO2: 0,0216 Mg/a, NO2: 0,0284 Mg/a, CO: 0,0034 Mg/a, CO2: 9,369 Mg/a, a víz felhasználás évente 780,0 m3-rel csökken

Érintett ágazat: Az egyéni támogatást (hús és füstölt hústermékeket előállító) élelmiszerüzem részére nyújtják

A támogatást nyújtó hatóság neve és címe: A támogatást a Wojewódzkiego Funduszu Ochrony Œrodowiska i Gospodarki Wodnej w Katowicach, ul. Plebiscytowa 19, 40-035 Katowice (Környezetvédelmi és Vízgazdálkodási Alap, Katowice) biztosítja

Honlap: www.wfosigw.katowice.pl

Egyéb információ: A bruttó támogatási összeget (bruttó támogatási intenzitás) az EK-Szerződés 87. és 88. cikkének a mezőgazdasági termékek előállításával, feldolgozásával és forgalmazásával foglakozó kis- és középvállalkozásoknak nyújtott állami támogatásokra történő alkalmazásáról szóló, 2003. december 23-i 1/2004/EK bizottsági rendelet 2. cikke (5) bekezdésében szereplő határozattal összhangban állapították meg. Ennek megfelelően a projekt elszámolható költségeinek százalékban kifejezett bruttó támogatástartalomról van szó.

A megfelelő bruttó támogatási egyenértéket a kedvezményesen megítélt hitel részleges elengedése figyelembevételével a következő rendelettel összhangban számították ki: Rozporządzeniem Rady Ministrów Ministrów dnia 11 sierpnia 2004 r. w sprawie szczegółowego sposobu obliczania wartoœci pomocy udzielanej w różnych formach (a lengyel minisztertanács 2004. augusztus 11-i rendelete a különböző módon nyújtott állami támogatások kiszámításának módszeréről) (a Lengyel Köztársaság Hivatalos Lapja, 1983. 194. szám ). A bruttó támogatás összege 102 840 PLN.

A támogatható költségek összege: 205 679,48 PLN.

Teljes bruttó támogatás: 102 840 PLN/205 679,48 PLN = 50 %

(1) Példák felvethető kérdésekre: a legelők hasznosítása, a bioüzemanyagok fejlesztése, a zöld hulladék helyi kezelése, a gazdaságok továbbadása, a vízerőforrás védelme, információgazdálkodás.